Forandring fryder (film)

Forandring fryder (svensk tittel: ) er en svensk filmkomedie fra 1939 i regi av Gustaf Molander. Filmen er basert på Leo Lenz' og Ralph Arthur Roberts'  skuespill , fra 1934. Hovedrollene spilles av Tutta Rolf og Per Aabel. 

 Handling 
Den norskættede komponisten Gregor Ivanow bor i en villa utenfor Stockholm sammen med hustruen, Vera, hushjelpen Maria og foxterrieren Dotti. Han forsøker å komponere, men blir hele tiden forstyrret og ser fram til skilsmissen fra hustruen. Gregor mener at hun er for borgerlig, alldagelig og ikke inspirerer ham.

Farbror Ludvig, som er advokat, kommer på besøk. Han foreslår en ettårig prøveseparasjon og at ektefellene skal møtes igjen på Gregors fødselsdag. Vera besøker den mondéne operettestjernen Monica Falk, som blir oppvartet av Gregor. Dette gjør Vera sjalu, men Monica sier at det har hun ingen grunn til, for hun elsker ikke den bortskjemte mannen. Monica og Vera reiser til Paris der Vera lærer å kle seg smartere og å oppføre seg mer verdensvant.

På Gregors fødselsdag ordner Monica det slik at Vera gjør en dramatisk entré i et finere aftenantrekk. Gregor og Vera «rømmer» til et landsens hotell og tilbringer en natt sammen, hvorpå Vera forlater ham på nytt. Hun misliker nemlig at ektemannen elsker hennes «falske» jeg og ikke hennes ekte.

Ett år senere dukker Monica opp hos Gregor med en gutt på tre måneder. Han er resultatet av Vera og Gregors natt på hotellet. Gregor driver på med babystell til Vera kommer en uke senere. Nå har han blitt mer innstilt på et borgerlig liv med den «hverdagslige» Vera og ektefellene blir forsonet.

 Om filmen 
Manuset ble skrevet av Gösta Stevens. Det bygde på Leo Lenz' og Ralph Arthur Roberts'  skuespill Ehe in Dosen, som ble uroppført i på Theater in der Behrenstrasse i Berlin 1. oktober 1934.

Filmen ble spilt inn fra 11. juli til 24. august 1938 i Filmstaden i Råsunda.

 I rollene 
(Kun krediterte)

Tutta Rolf - Vera Ivanow 
Per Aabel - Gregor Ivanow, hennes mann, komponist 
Elsa Burnett - Monica Falk, operetteprimadonna 
Ernst Eklund - Farbror Ludvig, advokat 
Anna-Lisa Baude - Maria, hushjelp hos Ivanows 
Carl-Gunnar Wingård - Nattportieren

 Referanser 

 Eksterne lenker 


Kategori:Filmer fra 1939
Kategori:Svenske dramakomedier
Kategori:Filmer basert på skuespill
Kategori:Filmer regissert av Gustaf Molander
Kategori:Sort-hvitt-filmer
Kategori:Svenskspråklige filmer